REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/542-15

12. decembar 2015. godine

B e o g r a d

ZAPISNIK

79. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 12. DECEMBRA 2015. GODINE, U DANU ZA GLASANjE

Sednica je počela u 12,00 časova.

Sednicom je predsedavao Veroljub Arsić, predsednik Odbora.

 Sednici su prisustvovali članovi Odbora: Dušica Nikolić, Miloš Tošanić, Goran Kovačević, Dragoljub Zindović, Olivera Pešić, Suzana Šarac, Nikola Jolović, Dejan Radenković, Momo Čolaković, Milorad Mijatović i Zoltan Pek.

Sednici je prisustvovala i Sonja Vlahović, zamenik Radmila Kostića.

 Sednici nisu prisustvovali članovi Odbora: Ivan Jovanović, Vojislav Vujić, Đorđe Stojšić i Žika Gojković, niti njihovi zamenici.

 Na predlog predsednika, Odbor je jednoglasno utvrdio sledeći

D n e v n i r e d

 1. Podnošenje amandmana Odbora na Predlog zakona o izmenama i dopunama Zakona o budžetskom sistemu, koji je podnela Vlada, u Danu za glasanje.

 **Prva tačka dnevnog reda:** Podnošenje amandmana Odbora na Predlog zakona o izmenama i dopunama Zakona o budžetskom sistemu, koji je podnela Vlada, u Danu za glasanje.

 Diskusije povodom ove tačke dnevnog reda nije bilo.

 Na osnovu člana 165. st. 1. i 2. Poslovnika Narodne skupštine, Odbor za finansije, republički budžet i kontrolu trošenja javnih sredstava je, u Danu za glasanje, podneo amandman

 - na član 16. Predloga zakona o izmenama i dopunama Zakona o budžetskom sistemu, kako bi se izvršilo usklađivanje usvojenih amandmana koje su podneli narodni poslanici Stefana Miladinović, Elvira Kovač, Marija Obradović, Dubravka Filipovski, Gordana Čomić, Vera Paunović, Biljana Hasanović – Korać, Olena Papuga, Aleksandra Tomić, Suzana Spasojević, Aida Ćorović, Ana Marija Viček, Sabina Dazdarević, Ljiljana Malušić i Ljiljana Nestorović, sa tekstom Predloga zakona.

 Odbor za finansije, republički budžet i kontrolu trošenja javnih sredstava je, na osnovu člana 165. stav 3. Poslovnika Narodne skupštine, podneo

I Z V E Š T A J

 Odbor je, u skladu sa članom 165. st. 1. i 2. Poslovnika Narodne skupštine, podneo amandman na član 16. Predloga zakona o izmenama i dopunama Zakona o budžetskom sistemu.

 Za izvestioca Odbora na sednici Narodne skupštine određen je Veroljub Arsić, predsednik Odbora.

\* \* \*

 Sednica je završena u 12,05 časova.

Sednica je tonski snimana.

 SEKRETAR PREDSEDNIK

 Aleksandra Šašo Veroljub Arsić,s.r.